Diari Oficial de la Generalitat Valenciana


Sumari del DOGV 367, del 23-04-1986 (1986/806069)

ORDRE de 10 de març de 1986, de la Conselleria d'Economia i Hisenda, per la quals 'acorda l 'adquisició per la Generalitat Valenciana d'uns terrenys situats a Castelló, Partida Estepar, barri de Sant Llorenç, per a la construcció d'un Centre de Recepció i Acollida.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   367

Data del DOGV
:   23-04-1986

Secció del DOGV
:   ALTRES DISPOSICIONS

Número del document
:   1986/806069


Data del document
:   10-03-1986

Organisme emissor
:   Conselleria d'Economia i Hisenda

Tipus de document
:   Ordre

Correcció d'errades

Ordre de 10 de març de 1986, de la Conselleria d'Economia i Hisenda, per la qual s'acorda l'adquisició per la Generalitat Valenciana d'uns terrenys situats a Castelló, Partida Estepar, barri de Sant Llorenç, per a la construcció d'un Centre de Recepció i Acollida.  
A la Conselleria de Treball i Seguretat Social foren assignades per Decret 25/1985, de 25 de juliol, de la Presidència de la Generalitat, les competències transferides per l'Administració de l'Estat en matèria de Protecció de Menors.   
Aquestes competències s'han de desplegar amb peculiaritats molí especials, ateses les característiques dels subjectes a protegir.   
Peculiaritats de què participen els mitjans materials necessaris per al seu desplegament i especialment els Centres de Protecció i Acollida dirigits a conseguir una vida digna i un normal desenvolupament dels menors acollits, per la qual cosa, aquests han de ser construïts en terrenys amb característiques molí definides.   
Tot això fa aconsellable l'adquisició per la Generalitat Valenciana dels terrenys situats a Castelló, barri de Sant Llorenç per entendre que reuneixen les característiques necessàries per a la construcció d'un Centre de Protecció i Acollida de menors, propers del casc urbà, comptant amb tots els serveis urbanístics necessaris per al funcionament i estar construint-se en les proximitats un Poliesportiu Municipal, que els menors acollits podran aprofitar per a l'esplai i creixement físic.   
Per tot això, segons que disposa l'article 9.1 del Decret 46/1983 de 18 d'abril, pel qual s'aproven les normes provisionals per a l'administració, defensa i conservació del Patrimoni de la Generalitat Valenciana, en relació amb els articles 55 de la Llei del Patrimoni de l'Estat i 106 del seu Reglament, amb la prèvia valoració tècnica corresponent i informe del Servei del Patrimoni i de la Intervenció General.   
ORDENE:  
Article 1r  
Hom acorda l'adquisició mitjançant contractació directa a títol onerós i per raó de compra - venda, dels terrenys següents:   
- Finca rústica. Camp de terra secà vinya, avui amb alguns garrofers, en aquest terme, partida de l'Estepar o Ultastrara que comprén sis fanecades, cent braces, o siga, cinquanta-quatre àrees i vint-i-dues centiàrees. Limita, Nord Sra. Patrocini Tena Monfort; Sud Francesc Oller, Est, Martí Balfagón; i Oest, Vicent Hernández.   
Els terrenys són propietat de la Sra. Patrocini Tena Monfort i el Sr. Josep Maria Oliver Portar, inscrits en el Registre de la Propietat de Castelló número dos, tom 926, foli 67, finca 10.927, inscripció 3a.   
Article 2n  
Aquests terrenys estan lliures de càrregues i gravàmens.   
La compra, que necessàriament es formalitzarà en escriptura pública, es realitzarà per un preu de dotze milions de pessetes (95.837.986 pts.).   
Les despeses i els imposts que es deriven d'aquesta compra, seran abonats per les parts, segons Llei.   
Article 3r  
El Servei de Patrimoni de la Conselleria d?Economia i Hisenda efectuarà els tràmits necessaris per fer efectiu el que disposa aquesta Ordre.   
València, 10 de març de 1986.  
El Conseller d'Economia i Hisenda:  
 Antoni Birlanga i Casanova.